ตอนกำลังจะเข้าห้องน้ำหนูรู้สึกเหมือนจะประจำเดือนจะไหลแต่ความจริงคือตกขาวอะค่ะ คือหนูตกขาวเป็นสีเหลืองๆใสๆเหมือนขี้มูกเลยค่ะ เหนียวๆยืดๆ ไหลออกมาเยอะมาก แบบนี้ผิดปกติไหมคะ
สวัสดีค่ะ หากตกขาวที่ออกมา มีสีเหลืองใส เหนียวๆ ยืดๆ ไม่ได้มีกลื่นเหม็นที่ผิดปกติ ไม่มีอาการแสบและคันช่องคลอดร่วม ไม่มีอาการปวดท้องน้อยร่วม ก็ถือเป็นตกขาวที่ปกติดีค่ะ ส่วนการที่เกาะตัวเป็นก้อน ก็ไม่ได้ถือว่าผิดปกติอะไร เพราะเมื่อตกขาวแห้ง ก็ย่อมจะเกาะตัวเป็นก้อนได้ค่ะ ทั้งนี้ ลักษณะของตกขาวที่เหนียวยืดๆ มักเป็นตกขาวที่พบในช่วงกึ่งกลางของรอบเดือนในช่วงวันไข่ตก แต่ก็อาจพบในช่วงอื่นๆ ก็ได้ ขึ้นอยู่กับการเปลี่ยนแปลงของฮอร์โมน การมีตกขาวที่มีลักษณะปกติ ไม่ได้ถือว่าผิดปกติอะไรค่ะตกขาวที่จะถือว่าผิดปกติ และควรไปพบแพทย์เพื่อตรวจรักษา เช่น ตกขาวที่มีปริมาณมากทุกวัน มีกลิ่นเหม็นรุนแรง มีสีเขียวเหลืองคล้ายหนอง มีแสบหรือคันช่องคลอดร่วม หรือมีปวดท้องน้อยร่วมค่ะ